	Моля ви, не се изненадвайте, че разглеждаме три цифри едновременно, но така е доста по-лесно да разберем тяхната същност. Можем да кажем, че съчетанието от дадените цифри се разглежда като интелект на човека, като негов умствен потенциал и възможности. По-цялостно качествата на един учен биват представяни от по-пълен набор: 3, 5, 9 и 7, тъй като цифрата 7 отговаря за опознаването на света, следователно влияе върху умствените и интелектуалните способности. За да не допуснем струпване на пояснения по една и съща цифра в различните раздели, целесъобразно е цифрата 7 да не се включва в настоящия раздел, но не бива да забравяме за нейното влияние.